РЕПУБЛИКА СРБИЈА

ОПШТИНА БОГАТИЋ

ПРЕДСЕДНИК ОПШТИНЕ

Број: 401/2023-01

Датум: 17.07.2023. године

Бo г а т и ћ

**Предмет: Јавни позив за достављање предлога за доделу јавних признања**

 У складу са Одлуком о јавним признањима општине Богатић („Службени лист града Шапца и општина. Богатић, Владимирци и Коцељева“, бр. 14/2021), поводом дана општине Богатић 10. септембра, додељују се јавна признања.

Јавна признања која Општина додељује су:

**ПОВЕЉА ОПШТИНЕ БОГАТИЋ**

**и ПЛАКЕТА ОПШТИНЕ БОГАТИЋ**

Јавна призања општине Богатић могу се доделити грађанину Републике Србије, као и страном држављанину, држављанину и функционеру међународне организације и удружења, невладине организације и других облика деловања цивилног сектора, државног органа или органа јединице локалне самоуправе и истакнутој јавној личности и другом појединцу који својим радом, научним, уметничким, политичким, хуманитарним и у другим областима деловања доприносе развоју и угледу Богатића, остаривању и развоју демократије и друштва.

 **У једној години може се доделити највише ТРИ ПОВЕЉЕ И ДЕСЕТ ПЛАКЕТА.**

Основни критеријуми за доделу јавних признања су изузетна достигнућа и постигнути резултати који доприносе бржем, успешнијем и хуманијем развоју Општине у области:

* привреде, науке, културе, просвете, здравствене и социјалне заштите, спорта, уметности и другим областима друштвеног живота од интереса за Општину.

Право предлагања за доделу јавних признања имају предузећа, установе и друге организације и органи, групе грађана и појединци, у складу са горе наведеним критеријумима. Предлог садржи податке о кандидату, образложење, евентуалне доказе као и назначење за које јавно признање се предлог доставља.

**Предлози за доделу јавних признања достављају се Комисији за доделу јавних признања најкасније до 01. августа 2023. године.**

Јавна призања уручују се добитницима на свечаности која се одржава 10. септембра, поводом Дана општине Богатић.

Позивамо Вас да у предвиђеном року доставите предлоге.

**ПРЕДСЕДНИК ОПШТИНЕ**

**Милан Дамњановић с.р.**